google/wiki40b huggingface dataset:
Slovenské národné AMF futsalové družstvo mužov

Vrcholné podujatia

Na majstrovstvách sveta AMF sa slovenské družstvo predstavilo spolu 4-krát. Prvý raz to bolo na turnaji v roku 1994 v Argentíne, kde sa prebojovalo zo základnej skupiny do 2. fázy turnaja. V nej skončilo v skupine posledné a do vyraďovacej fázy sa neprebojovalo. O 3 roky neskôr skončilo v Mexiku po 3 zápasoch už v základnej skupine. V roku 2000 v Bolívii sa kvalifikovalo zo základnej skupiny do 2. fázy turnaja, v nej ale rovnako skončilo v skupine posledné a do play-off nepostúpilo. Na MS sa opäť vrátilo po 15-tich rokoch, keď sa kvalifikovalo z ME 2014. Skončilo však už v základnej skupine, keď dokázalo vyhrať iba nad Kirgizskom.
Na majstrovstvách Európy UEFS sa predstavilo spolu 5-krát. Prvýkrát v roku 1992 na turnaji v Portugalsku, kde obsadilo konečné 5. miesto. Najväčší úspech zaznamenalo na ďalších majstrovstvách Európy, ktoré sa konali v Maroku. Slovenské družstvo sa pod vedením trénerov Milana Kollára a Jána Janíka prebojovalo až do finále, v ktorom zvíťazilo nad domácim marockým družstvom a získalo zlaté medaily. Medailu bralo aj na ďalšom turnaji, ktorý sa konal na Slovensku, v Púchove, tentoraz bronzovú. V súboji o bronz zvíťazilo nad Bieloruskom. Na niekoľko rokov potom sálový futbal na Slovensku zanikol a národné družstvo sa rozpustilo. K zmene došlo až v roku 2012, keď sa obnovil sálový futbal (pod terajším názvom futsal) na Slovensku a založila sa národná asociácia. Tá poslala prihlášku do Európskej futsalovej únie a už v rovnakom roku mohli hráči novovzniknutého národného družstva reprezentovať Slovensko na 11. 11. ME v roku 2012. Turnaj sa konal v Bielorusku a družstvo na nich obsadilo konečnú 6. priečku. O 2 roky neskôr sa turnaj ME konal v susednom Česku. V štvrťfinálovom stretnutí prehralo Slovensko s Katalánskom až po predĺžení, následne však zvládlo stretnutia o 5. až 8. miesto a skončilo na 5. mieste.
Dukla Košice v sezóne 1963/1964

Herný systém

Druhá najvyššia hokejová súťaž v československu sa oficiálne nazývala II. Liga. 2.Liga bola rozdelená do 4.skupín resp. 4.divízii po 8 tímov, kde každý s každým odohral 2 zápasy vonku a 2 doma. Víťazi skupín sa stretli v kvalifikačnej skupine, kde odohrali medzi sebou každý s každy jeden zápas doma a jeden vonku. Tím Vojenskej Telovýchovnej Jednoty Dukly Košice patril do D skupiny. Od tejto sezóny vznikla jedna úplne celá divízna skupina kde hrali len Slovenské kluby. Táto súťaž sa nazývala tiež ako 1. slovenská národná hokejová liga. Ku vzniku tejto skupiny sa pričinili hlavne vzniknuté Dukly ako Dukla Nitra, Dukla Trenčín či Dukla Košice.
Trnavský šermiarsky cech

Trnavský šermiarsky cech je skupina historického šermu, ktorej počiatky siahajú do roku 1999.

História

Z pôvodného smerovania ako skupiny historického šermu sa časom vykryštalizoval šermiarsky cech, ktorého hlavnou náplňou je hĺbkové štúdium pôvodných šermiarskych manuskriptov (fechtbuchov) a následná rekonštrukcia dobových bojových metód a postupov (Kunst des Fechtens majstra Lichtenauera). V tejto činnosti patrí medzi prvé skupiny na Slovensku (popri pezinskej Corone).
Druhou zložkou činnosti Trnavského šermiarskeho cechu je spoznávanie hmotnej európskej kultúry. Osobitne si cech vybral roky 1450 – 1480 ako hlavné obdobie pre živú rekonštrukciu historických reálií, kostýmov, zbraní a artefaktov.
Trnavský šermiarsky cech patrí medzi zakladateľov Gesellschaft Lichtenawers, nadskupinovej organizácie združujúcej zoskupenia a okruhy ľudí venujúcich sa rekonštrukcii šermiarskeho systému Lichtenauerovej línie.
Trnavský šermiarsky cech začal úpravou a oživením hradobnej veže mestského opevnenia Trnavy. Projekt obnovy veže spočíva v rekonštrukcií a vybavení jednej veže vybavením dobovej strážnice, či mestskej posádky. Popri tom sa budú budovať expozície šermu a zbraní 15. storočia ako aj výstava venovaná vývoju mestského opevnenia.
Dudelange

Poloha

Mesto má rozlohu 21,38 km². Najvyšší bod je položený 435 m n. m. a najnižší bod 256 m n. m.

Obyvateľstvo

Dudelange má 18 657 obyvateľov (2011).
Graf vývoja obyvateľstva:

Ekonomika

S 8,43 % bola v Dudelange nezamestanosť vyššia o 1,46 % ako luxemburský priemer v roku 2010.
Annot

Poloha

Annot má rozlohu 29,8 km². Najvyšší bod je položený 1 638 m n. m. a najnižší bod 599 m n. m.

Obyvateľstvo

Annot má 1 046 obyvateľov (2009).
Graf vývoja obyvateľstva:
Zdroje: INSEE
Spoločenstvo Tolkiena

Spoločenstvo Tolkiena, združenie fantastiky je občianske združenie záujemcov o fantasy literatúru a dielo J. R. R. Tolkiena.
Vzniklo v roku 2002 a združuje predovšetkým mladých ľudí z Bratislavy a okolia. Okrem literatúry sa jeho členovia venujú aj tzv. larpom a historickému šermu. Od roku 2006 zorganizovalo Spoločenstvo Tolkiena desať ročníkov festivalu Slavcon.
Medzi pravidelné aktivity združenia patrí organizácia Tolkien Reading day a Tolkien birthday toast stretnutí určených pre verejnosť.
Združenie v minulosti vydávalo nepravidelný fanzin Athelas.
Conzieu

Polohopis

Conzieu má rozlohu 7,2 km². Najvyšší bod je položený 1 020 m n. m. a najnižší bod 311 m n. m.

Obyvateľstvo

Conzieu má 128 obyvateľov (2009).
Graf vývoja obyvateľstva:
Zdroje: INSEE
Gleizé (obec)

Poloha

Obec má rozlohu 10,46 km². Najvyšší bod je položený 292 m n. m. a najnižší bod 181 m n. m.

Obyvateľstvo

Počet obyvateľov obce je 7 617 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Generatívna gramatika

Generatívna gramatika (transformačná gramatika, transformačno-generatívna gramatika) je lingvistická koncepcia založená americkým jazykovedcom Chomskym na predpoklade, že konkrétne vety sa produkujú pomocou transformácií abstraktných hĺbkových štruktúr na konkrétne povrchové štruktúry. Generatívna gramatika vykladá jazyk ako systém pravidiel umožňujúcich vytvárať nekonečný počet gramaticky správnych viet. Chomsky chápe svoju generatívnu gramatiku ako opis kompetencie toho, kto hovorí, čiže znalosť jazyka, ktorú má hovoriaci. Kompetencia hovoriaceho nie je prístupná bezprostrednému pozorovaniu. Chomského generatívna gramatika má mentalistický základ a predstavuje antitézu k antimentalizmu a behaviorizmu napr. Bloomfielda.
Vario LF plus/o

História

Od 70. rokov 20. storočia plánovaná električková trať na olomoucké sídliská Povel a Nové Sady sa vzhľadom na napäté ročné rozpočty darí realizovať priebežne až od roku 2012. Stavba sa však neobišla rozdeleniu do troch realizačných etáp, z ktorých prvé dve nezahrňajú obratisko, takže sú zakončené úvraťovo. Dopravní podnik města Olomouce preto zadal výberové konanie pre dodávku štrnásť kusov jednosmerných električiek určených pre spriahnutie do súpravy v obojsmernej prevádzke. Víťazom sa stali Krnovské opravny a strojírny s električkou Vario LF plus/o, cena za jeden vozeň má byť 21,9 miliónov českých korún (asi 800 000 eur) bez DPH.

Konštrukcia

Električka vychádza z typu Vario LF plus (ide o zmenu v konštrukcii vozidla, nie o nový typ), oproti ktorému má vozeň na ľavom boku navyše dve dvojkrídlové dvere. Znížená podlaha nad podvozkami je vďaka konštrukcii podvozku Komfort plus vo výške 650 mm nad koľajnicou, nízkopodlažná stredná časť sa nachádza vo výške 350 mm.
Elektrická výzbroj Škoda umožňuje vozňu aj spriahnutie s vozidlom Vario LF s elektrickou výzbrojou Europulse.
VAL

VAL je druh automatického ľahkého metra bez vodiča s kolesami s gumenými pneumatikami. Technológia je založená na objave profesora Robert Gabillard (Université Lille Nord de France). Tento druh bol navrhnutý začiatkom 80. rokov 20. storočia vo firme Matra pre nové metro v meste Lille.
Názov znamená Villeneuve d'Ascq à Lille, dnes znamená Véhicule Automatique Léger, teda automatické ľahké vozidlo.
Na rozdiel od ostatných automatických systémov na báze metra ako napríklad Docklands Light Railway alebo SkyTrain vo Vancouveri, VAL používa platformy, ktoré sú oddelené sklom kvôli prevencii pred pádom cestujúcich na dráhu. Dvere sa otvárajú synchrónne s dverami vozidla, keď vlak zastaví na stanici.
Systém VAL sa zvažoval aj v Bratislave, pozri Nosný systém mestskej hromadnej dopravy v Bratislave
Rod Brind’Amour

Klubový hokej

Brind'Amour sa narodil v Ottawe, ale hokejovo vyrastal v Britskej Kolumbii v mestách Prince Rupert a Campbell River. Neskôr hrával za univerzitný klub v Michigane - Michigan State University. Tu hrával, až kým si ho nevybral v drafte klub NHL. Z 9. miesta ho draftoval v prvom kole St. Louis Blues. Tu pôsobil v rokoch 1988 až do roku 1991, kedy ho vymenili do Philadelphie. 
Vo Philadelphii odohral 9 sezón a patril k najpopulárnejším hráčom klubu. Pôsobil tu aj ako alternatívny kapitán, dvakrát sa mu podarilo prekonať hranicu 100 bodov. 
V roku 2000 nasledoval prestup do Caroliny, kde hráva dodnes. Tu získal svoj prvý a zatiaľ jediný Stanley Cup, keď Hurricanes zdolali Edmonton Oilers v lete 2006.
V decembri 2006 dosiahol svoj 1000. bod v NHL.
Fraisse

Poloha

Obec má rozlohu 21,5 km². Najvyšší bod je položený 135 m n. m. a najnižší bod 39 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lisses

Poloha

Obec má rozlohu 10,4 km². Najvyšší bod je položený 89 m n. m. a najnižší bod 38 m n. m.

Obyvateľstvo

Počet obyvateľov obce je 7 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heidi Alberta Hulanová

Diplomatické pôsobenie

Vyštudovala filozofiu a politológiu na McGill University (Získala titul BA Hons). Pre Ministerstvo zahraničných vecí a medzinárodného obchodu začala pracovať v roku 1996. Na Ministerstve pôsobila v rôznych funkciách, mimo iných ako riaditeľka Sekcie tvorenia mieru a ľudskej bezpečnosti, riaditeľka Sekcie obmedzovania zbraní a odzbrojovania, generálna riaditeľka Sekcie medzinárodnej bezpečnostnej politiky. Bola vedúcou politickej sekcie stálej misie Kanady pri OSN v New Yorku a v rokoch 2012 až 2013 zástupkyňa stáleho predstaviteľa Kanady pri NATO.

Veľvyslankyňa na Slovensku a Rakúsku

Heidi Alberta Hulanová je mimoriadna a splnomocnená veľvyslankyňa pre Slovensko. Prezident Andrej Kiska ju prijal 17. januára 2018.
Od 30. augusta 2017 je veľvyslankyňa Kanady v Rakúsku, stála reprezentantka pri Organizácii Spojených národov vo Viedni a pri Medzinárodnej agentúre pre atómovú energiu.
Ville-Saint-Jacques

Poloha

Obec má rozlohu 10,74 km². Najvyšší bod je položený 118 m n. m. a najnižší bod 48 m n. m.

Obyvateľstvo

Počet obyvateľov obce je 721 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Menoux

Poloha

Saint-Menoux má rozlohu 27,62 km². Najvyšší bod je položený 277 m n. m. a najnižší bod 214 m n. m.

Obyvateľstvo

Saint-Menoux má 1009 obyvateľov (2009).
Graf vývoja obyvateľstva:
Zdroje: INSEE
Anton Andráši

Životopis

Pochádzal zo šľachtickej rodiny. Jeho otec bol barón Georgius Andráši a matka Mária Anna Berenyi. Stredoškolské vzdelanie získal v Nitre, pokračoval v Košiciach, kde jeden rok študoval filozofiu. V roku 1760 vstúpil do rádu Spoločnosti Ježišovej vo Viedni, kde absolvoval ročný noviciát. V roku 1763 bol na pedagogických štúdiách v Rábe (dnes Győr, Maďarsko). V rokoch 1764 až 1768 študoval filozofiu vo Viedni a počas nasledujúcich dvoch rokoch tiež tam študoval matematiku a biblickú gréčtinu a hebrejčinu. Okrem latinčiny ovládal rodný maďarský a nemecký jazyk. Vyučoval na stredných školách v Rábe (1769) a Budíne (1770). Vo Viedni vyštudoval aj teológiu a kde dňa 19. augusta 1772 bol vysvätený za kňaza. Nasledujúci rok (1773) bola Spoločnosť Ježišova bulou pápeža Klementa XIV. rozpustená a Anton bol nútený opustiť kláštor vo Viedni a uchýlil sa na hrade Krásna Hôrka. V roku 1776 sa stal po založení diecézy v Rožňave kanonikom tamojšej kapituly, neskôr prepoštom a od 18. septembra 1780 bol druhým rožňavským sídelným biskupom. V jeho menovacom dekréte od panovníčky Márie Terézie sa uvádzajú aj úlohy, ktoré mal ako biskup vo svojej diecéze zrealizovať. Ešte totiž bolo potrebné vystavať budovy biskupstva, starať sa o budovanie fár a škôl. Biskup Andráši sa podobne, ako jeho predchodca, angažoval i v podnikaní v oblasti baníctva (ťažbe vzácnych kovov a antimónu). Svoju súkromnú bibliotéku (658 zväzkov) odkázal vo svojom testamente biskupstvu, čím položil základy rožňavskej biskupskej knižnice. V období jozefinizmu výrazne obhajoval práva cirkvi, kritizoval cirkevnú politiku panovníka, kvôli čomu bol perzekvovaný a bol kráľovským nariadením odňatý majetok diecézy. Až do svojej smrti riadil svoju diecézu a viedol svojich veriacich z rožňavského kláštora kapucínov.
Difúzne svetlo

Difúzne svetlo je svetlo rovnomerne rozptýlené do všetkých smerov v priestore, napríklad v hmle.
Villers-Semeuse

Poloha

Obec má rozlohu 7,03 km². Najvyšší bod je položený 222 m n. m. a najnižší bod 142 m n. m.

Obyvateľstvo

Počet obyvateľov obce je 3286 obyvateľov (2009).
Graf vývoja obyvateľstva:
Zdroje: INSEE
Assisi

Poloha

Mesto leží asi 20 km východne od Perugie na pomerne strmom juhozápadnom svahu vrchu Monte Subasio (1 290 m n. m.). Nad mestom sa nachádza skala, na vrcholku ktorej sú zvyšky stredovekého hradu Rocca maggiore. Z rímskych dôb sa zachovali na terasách svahu mestské hradby, niekdajšie fórum (dnes Piazza delle Commune), amfiteáter a chrám bohyne Minervy, prestavaný na súčasný kostol Santa Maria sopra Minerva.

Dejiny

Okolo roku 45 pred Kr. sa tu narodil rímsky básnik Sextus Aurelius Propertius. V roku 545 mesto spustošili Góti, neskôr patrilo k Lombardsku a stalo sa časťou stredovekej Ríše. V roku 1181 sa tu narodil František z Assisi, ktorý tu strávil veľkú časť života a dole pod mestom založil Rád menších bratov (františkánsky). V roku 1197 tu bol pokrstený vtedy trojročný neskorší cisár Fridrich II. V roku 1212 sem tajne prišla talianska šľachtičná Chiara di Bernardino, neskôr známa ako svätá Klára, a založila Rád svätej Kláry (klarisky), pre ktorý sama napísala rehoľné pravidlá. Tie však boli schválené až v roku 1253, deň pred jej smrťou. Jej príklad nasledovalo veľa urodzených žien, okrem iných aj svätá Anežka Česká, ktorá si s ňou aj písala. Hlavnou myšlienkou oboch bolo „privilégium chudoby“ a nasledovanie Krista v dennom živote.
Drucat

Poloha

Obec má rozlohu 10,84 km². Najvyšší bod je položený 81 m n. m. a najnižší bod 6 m n. m.

Obyvateľstvo

Počet obyvateľov obce je 867 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sedačková lanovka Železná studienka – Koliba

Sedačková lanovka Železná studienka-Koliba je osobná visutá jednolanová dráha obežného systému s pevným uchytením dvojmiestnych sedačiek v Bratislavskom lesnom parku v treťom bratislavskom okrese v katastrálnom území mestskej časti Nové Mesto.
Vyrobila ju spoločnosť Transporta Chrudim, výrobný typ je SL-2. Jej ťažná vetva je pravá, pohon je umiestnený v dolnej stanici (stanica Železná studienka). Systém napínania je riešený závažím v hornej stanici (stanica Koliba). Napínací ťah je 13 548 kg, čo zodpovedá sile 135,48 kN. Konštrukčná prepravná kapacita je 393 os/h, aktuálna prepravná kapacita 342 os/h. Dolná stanica je v nadmorskej výške 236 m n. m., horná vo výške 420 m n. m. Šikmá dĺžka lanovky je 988,4 m, vodorovná dĺžka 970,7 m, prevýšenie predstavuje 186 m s priemerným sklonom trate 10°53′. Konštrukčná rýchlosť je 2,25 m/s, dopravná rýchlosť 1,5 m/s a maximálna dopravná rýchlosť 2,0 m/s, revízna rýchlosť a rýchlosť pri núdzovom pohone 0,5 m/s.
Prvýkrát bola uvedená do prevádzky 11. júla 1972 o 14:30, pre verejnosť 12. júla od 10:00. Prevádzka bola ukončená pravdepodobne 26. februára 1989, od 7. augusta 2004 sa začala príprava rekonštrukcie, samotná rekonštrukcia trvala od marca 2005 do septembra 2005 a znovuotvorená bola 30. septembra 2005 o 10:30.
Lamarque-Rustaing

Poloha

Obec má rozlohu 2,79 km². Najvyšší bod je položený 421 m n. m. a najnižší bod 287 m n. m.

Obyvateľstvo

Počet obyvateľov obce je 57 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Croisilles (Eure-et-Loir)

Poloha

Obec má rozlohu 5,72 km². Najvyšší bod je položený 135 m n. m. a najnižší bod 104 m n. m.

Obyvateľstvo

Počet obyvateľov obce je 468 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lipeck

História

Prvé zmienky o Lipecku sú z 13. storočie. V roku 1284 bolo vyplienené a zničené Mongolmi, osídlené bolo opäť až v 15. a 16. storočí. V roku 1702 tu na príkaz Petra Veľkého vybudovali železiareň na výrobu nábojov a ďalšieho vojenského vybavenia. Ku koncu 18. storočia, v roku 1796 sa Lipeck stal jedným z hlavných miest v Tambovskej gubernii.

Významné stavby a inštitúcie

V Lipecku sa nachádzajú veľmi známe bahenné kúpele, existujúce už od 19. storočia. Tiež sú tu vysoké školy a divadlá.
Évrange

Poloha

Obec má rozlohu 2,25 km². Najvyšší bod je položený 272 m n. m. a najnižší bod 229 m n. m.

Obyvateľstvo

Počet obyvateľov obce je 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tayov-Sachsov syndróm

Tayov-Sachsov syndróm alebo Adsonov syndróm alebo Sachsova choroba alebo gangliozidióza, skratka TSD (z angl. Tay-Sachs disease), je dedičná metabolická choroba spôsobená nedostatkom lyzozomálnych hydroláz.
Symptómy ochorenia sa prejavia, keď sa v nervových bunkách mozgu nahromadí škodlivé množstvo gangliozídií (derivátov mastných kyselín). Prejavuje sa čerešňovo-červenou škvrnou na sietnici oka.

Detská TSD

Klinické prejavy sa objavujú už počas prvých 6. mesiacov života; ochorenie je letálne (smrteľné). Nervové bunky sa pod vplyvom množstva gangliozídií rozširujú a spomaľuje sa tak mentálny aj fyzický vývin. Pacienti sú prevažne slepí a hluchí, neschopní prehĺtať a pohybovať sa. Smrť obyčajne nastáva do piatich rokov.

Mládenecká TSD

Klinické prejavy sa objavujú vo veku 2-10 rokov. Je veľmi vzácne. Pacienti majú problémy pohybovať sa, majú neistú chôdzu, problémy prehĺtať a rozprávať. Smrť nastáva medzi piatym až pätnástym rokom života.

Neskorá TSD alebo LOTS (Late Onset Tay-Sachs Syndrome)

Nastupuje vo veku 20-30 rokov a nie je smrteľná. Prejavuje sa neistou chôdzou, spomaleným vývinom a psychickými poruchami (hlavne schizofréniou). Pacienti sú prevažne pripútaní na invalidný vozík, ale psychické poruchy sa dajú kontrolovať liekmi, a tak môžu viesť relatívne normálny život.
Les Bordes (Loiret)

Poloha

Obec má rozlohu 24,02 km². Najvyšší bod je položený 150 m n. m. a najnižší bod 112 m n. m.

Obyvateľstvo

Počet obyvateľov obce je 1 822 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bellebrune

Poloha

Obec má rozlohu 5,32 km². Najvyšší bod je položený 105 m n. m. a najnižší bod 38 m n. m.

Obyvateľstvo

Počet obyvateľov obce je 342 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Grand-Quevilly (mesto)

Poloha

Mesto má rozlohu 11,11 km². Najvyšší bod je položený 68 m n. m. a najnižší bod 1 m n. m.

Obyvateľstvo

Počet obyvateľov je 24 637 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Konzervativizmus na Slovensku

Politická orientácia

Spektrum slovenských konzervatívnych strán je veľmi široké. Dlhoročným predstaviteľom kresťanskej demokracie bolo hnutie KDH, ktoré sa po marcových parlamentných voľbách v roku 2016 po zisku 4,94 % hlasov dostalo mimo parlament. Liberálno-konzervatívne krídlo svoje liberálne témy prezentuje v ekonomických otázkach ako presadzovanie rovnej dane, menej zásahov štátu do podnikania alebo zmenšovanie byrokracie; konzervatívna pohľad má na kultúrno-spoločenské otázky. Zastupujú ho napríklad strany OĽaNO-NOVA, Most – Híd a #Sieť.
K národným, kresťanským a sociálnym pilierom sa hlási národne orientovaná SNS a krajne pravicová strana Kotleba - Ľudová strana Naše Slovensko. Napriek tomu, že všetky menované subjekty sú ideologicky rozličné, spadajú do pravého politického spektra. Poslednou stranou, ktorá je orientovaná v niektorých oblastiach konzervatívne je ľavicová Smer-SD, ktorá je známa svojimi odmietavými postojmi voči moslimom a utečencom z tretích krajín. Okrem korupčných káuz Smer-SD pravidelne čelí ostrej kritike liberálnej verejnosti a médií za ignorovanie otázok týkajúcich sa registrovaných partnerstiev, dekriminalizácie marihuany alebo odluky cirkvi od štátu. V európskom ponímaní je to neobvyklé, pretože práve ľavicové, sociálno demokratické strany sú tie, ktoré máju v agende témy osobných práv a slobôd.
Spoločným znakom týchto strán je preferovanie tradičných hodnôt, ochrana rodiny a výchova spoločnosti v kresťanskom duchu. Liberáli považujú konzervatívnu politiku za spiatočnícku.
Jiří Černý (hudobný kritik)

Do roku 1970

Maturoval na stavebnej priemyslovke v roku 1955. Vyštudoval žurnalistiku a češtinu na Filozofickej fakulte Karlovej univerzite. V rokoch 1961 – 1965 pracoval s výnimkou vojenskej prezenčnej služby ako kultúrny redaktor týždenníka Mladý svět. Keď dostal z ideologických dôvodov výpoveď, živil sa ako publicista na voľnej nohe. Prispieval do hudobných časopisov Melodie, (článok Louis Armstrong) (1963 – 1983 a 1988 – 1990), Hudba pro radost, Repertoár malé scény, Gramorevue, Hudba je hudba a Kruh. V Česko-slovenskom rozhlase uvádzal a pripravoval programy, napr. fakticky prvú česko-slovenskú hitparádu Dvanáct na houpačce (1964 – 1969), ktorá bola v tom čase veľmi populárna, alebo rozhlasový program Desky načerno (1967).

Obdobie 1970 – 1989

Na začiatku normalizácie po vpáde vojsk Varšavskej zmluvy bol donútený z Česko-slovenského rozhlasu odísť z politických dôvodov, potom prechodne pracoval ako korektor v tlačiarni Mír alebo v Ľudovej škole umenia v Prahe 2, kde napísal mnoho článkov o rockových a popových skupinách, ktoré neskôr ponúkal do rôznych časopisov. Počas prebiehajúcej normalizácie pravidelne usporadúval v mnohých mestách v Česko-Slovensku svoje Antidiskotéky, na ktorých často púšťal nahrávky zakázaných pesničkárov alebo pesničkárov, ktorí žili v emigrácii (Karel Kryl, Vlastimil Třešňák, Jaroslav Hutka). Spolupracoval aj s hudobným vydavateľstvom Supraphon na edícii zahraničných LP platní (Joni Mitchell – Blue, 1973, sleevenote na LP Peter, Paul & Mary, 1979 ad.). Úzko spolupracoval s neskôr zakázanou Sekci mladé hudby Svazu hudebníků.

Po roku 1989

V novembri 1989 sa zúčastnil na zakladaní Občianskeho fóra a moderoval niektoré protestné demonštrácie. V rokoch 1990 – 1992 zastával miesto šéfredaktora a predsedu správnej rady hudobného časopisu Rock & Pop.
Uvádza vlastné programy na rozhlasovej stanici Praha. Od apríla 2004 do februára 2007 písal články do Lidových novin. V súčasnosti píše stĺpčeky pre Hospodářské noviny. Pravidelne usporadúva antidiskotéky, programy na počúvanie a na ČRo 2 uvádza každú sobotu program Klub osamělých srdcí seržanta Pepře, v ktorom sa vracia hlavne k staršej hudbe.
23. decembra 2011 uvádzal koncert Pocta Václavovi Havlovi v pražskej Lucerně.
V roku 2013 získal Cenu Ministerstva kultury za prínos v oblasti hudby.
Hrašné

Polohopis

Leží v severovýchodnej časti Myjavskej pahorkatiny 5 km od Starej Turej. Nadmorská výška obce je 340 m. Obec Hrašné nepredstavuje jeden monolitný celok sústavne zastavenej plochy (obec). Osídlenie je kopaničiarskeho charakteru. Jednotlivé kopanice, osady a samoty sú roztrúsené po celom obvode chotára.

Dejiny

Obec Hrašné vznikla 20. marca 1955 odčlenením od obce Kostolné. Pôvodný názov ešte súčasti Kostolného bol Hrašný vrch. Spolu tak nad Kostolným bolo päť kopaníc nazvaných vrch (Černochov vrch, Hodulov vrch, Hrašný vrch, Polákov vrch a Babulicov vrch). V deň svojho vzniku mala obec 986 obyvateľov. Celá obec mala 13 lokálnych osídlení pomenovaných poväčšine podľa obyvateľov, ktorých mená sa často vyskytovali s názvami: Hodulov vrch, Polákov vrch, Žadovec, U Rumankov, U Taranov, U Václavkov, Bánov, U Biesov, U Zábojníkov, U Vravišov, U Štefíkov, U Tomišov, U Malkov. Niektoré názvy z dôvodu zániku osídlenia zanikli, iné sa zachovali dodnes. Pretekajú tu potoky Rudník a Kostolník. Nosí sa tu variant západoslovenského typu ľudového odevu tzv. myjavský.
Babí lom (Drahanská vrchovina)

Prístup

Na Babí lom vedú tri turistické značené trasy: červená z Lelekovíc, ktorá ďalej pokračuje na Vranov, modrá z Kuřimi, ktoré ďalej vedie do Šebrova-Kateřiny a žltá zo Svinošíc.
Feromón

Feromón je prchavá chemická látka, ktorá spúšťa prirodzenú reakciu jedinca toho istého biologického druhu. Najčastejšie sú to poplašné feromóny, pohlavné feromóny alebo potravné feromóny, ktoré spúšťajú behaviorálnu alebo fyziologickú reakciu. Pojem feromón zaviedli prvýkrát Peter Karlson a Martin Lüscher .